ธ.ก.ส. ประกาศลดอัตราดอกเบี้ยเงินกู้ให้สอดคล้องกับอัตราดอกเบี้ยนโยบาย  MRR และ MOR ลงร้อยละ 0.125 และร้อยละ 0.25 ต่อปี
ธ.ก.ส. ประกาศลดอัตราดอกเบี้ยเงินกู้ให้สอดคล้องกับอัตราดอกเบี้ยนโยบาย MRR และ MOR ลงร้อยละ 0.125 และร้อยละ 0.25 ต่อปีนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้มีการประชุมคณะกรรมการบริหารสินทรัพย์และหนี้สิน เมื่อวันที่ 19 สิงหาคมที่ผ่านมา และมีมติปรับลดอัตราดอกเบี้ยเงินกู้ สำหรับเกษตรกรลูกค้ารายย่อยและบุคคลทั่วไป จากเดิมจ่ายดอกเบี้ยเงินกู้อยู่ที่ MRR เท่ากับร้อยละ 7 ลดลงร้อยละ 0.125 เท่ากับร้อยละ 6.875 ต่อปี และสินเชื่อเบิกเงินเกินบัญชีหรือ OD สำหรับลูกค้ารายคนและนิติบุคคล จากเดิมจ่ายดอกเบี้ยเงินกู้อยู่ที่ MOR เท่ากับร้อยละ 7.125 ลดลงร้อยละ 0.25 เท่ากับร้อยละ 6.875 ต่อปี มีผลตั้งแต่บัดนี้เป็นต้นไป ทั้งนี้เพื่อให้สอดคล้องกับทิศทางอัตราดอกเบี้ยในตลาดที่มีการปรับลดลง ตามมติคณะกรรมการนโยบายการเงิน ซึ่งคาดว่าการปรับลดอัตราดอกเบี้ยดังกล่าวจะส่งผลให้เกษตรกรและผู้ประกอบการเอสเอ็มอีสามารถลดภาระหนี้และมีสภาพคล่องในการดำเนินธุรกิจ รวมถึงการจับจ่ายในครัวเรือนต่อไป